[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Kiel malbona traduko de \u201cBlack Lives Matter\u201d ebligis rasismajn kredarojn c\u0302e la c\u0302inaj sociaj retejoj"}, {"text_idx": "#000007", "text": "Dum evoluis la manifestacioj de Black Lives Matter kiuj sekvis la mortigon de George Floyd en Usono, grupoj c\u0302irkau\u0306 la mondo volis traduki la protestan devizon al siaj propraj lingvoj."}, {"text_idx": "#000008", "text": "Tamen, la tasko ne c\u0302iam estas simpla. En la c\u0302inaj sociaj retejoj [eo] okazis multe da debatoj pri kio estus la plej tau\u0306ga traduko de \u201cBlack Lives Matter\u201d [Ndlt. ofte tradukita en Esperanton kiel \u201cnigraj vivoj gravas\u201d \u2013 kio eble havas similan problemon] en la c\u0302inan. La konfuzo kontribuis, eble senintence, al la disvastigo de rasisma diskurso inter c\u0302inparolantaj komunumoj."}, {"text_idx": "#000009", "text": "La plej ofta traduko de la kradvorto #blacklivesmatter au\u0306 #BLM en la c\u0302ina estas #\u9ed1\u547d\u8cb4, kiu signifas \u201cnigraj vivoj multekostas\u201d au\u0306 \u201cnigraj vivoj altvaloras\u201d."}, {"text_idx": "#000010", "text": "Sed priskribi ies vivon kiel multekostan en la c\u0302ina kutime implicas ke la koncernata persono apartenas al privilegia socia klaso, kiel rimarkis kelkaj retumantoj:"}, {"text_idx": "#000011", "text": "Side note, the translation'\u9ed1\u547d\u8d35\u2019 works for right wing xenophobic agenda (didn't know who coined it), for \u2018\u8d35\u2019 literally means \u2018precious\u2019 and \u2018valuable\u2019, and it's used to spread the misinformation that BLM is about \u2018black lives value more than other\u2019"}, {"text_idx": "#000012", "text": "Flanka noto: la traduko \u2018\u9ed1\u547d\u8d35\u2019 konvenas al la celoj de la ksenofobiaj dekstruloj (mi ne scias kiu kreis g\u0302in), c\u0302ar \u2018\u8d35\u2019 lau\u0306vorte signifas \u2018kara\u2019 kaj \u2018multvalora\u2019, kaj oni uzas g\u0302in por disvastigi la misinformon ke BLM temas pri tio ke \u201cnigraj vivoj pli valoras ol la aliaj\u201d."}, {"text_idx": "#000013", "text": "Kvankam oni proponis alternativojn kiel #\u9ed1\u4eba\u7684\u547d\u4e5f\u662f\u547d (\u201cnigraj vivoj estas vivoj\u201d), #\u9ed1\u4eba\u540c\u547d (\u201cnigraj vivoj estas la samaj\u201d) kaj #\u9ed1\u547d\u6538\u95dc / #\u9ed1\u4eba\u751f\u547d\u6538\u95dc (\u201cnigraj vivoj estas traktenda temo\u201d), oni malofte uzas ilin."}, {"text_idx": "#000014", "text": "Anstatau\u0306e, la misgvida traduko s\u0302ajne akceptig\u0302is. @SlowZhu, retumanto kiu subtenas la protestojn en Hongkongo, konstatis ke g\u0302i ec\u0302 aperis en debato c\u0302e Netflix [eo], kaj li petegis al la programo ke ili s\u0302ang\u0302u g\u0302in:"}, {"text_idx": "#000015", "text": "Here\u2019s the @netflix translation in simplified Chinese for BLM in @patriotact. \u9ed1\u547d\u8d35 doesn\u2019t mean black lives matter in Chinese, but applies that black lives matter more or only black lives matter. It\u2019s not a secret that Asian communities hold certain type of images of black ppl. /613zTvQGMx"}, {"text_idx": "#000016", "text": "Jen la traduko de BLM en la simpligitan c\u0302inan c\u0302e la programo @patriotact de Netflix. \u9ed1\u547d\u8d35 ne signifas ke nigraj vivoj indas en la c\u0302ina, sed g\u0302i implicas ke nigraj vivoj gravas pli, au\u0306 ke nur nigraj vivoj gravas. Ne estas sekreto ke aziaj komunumoj havas certajn tipojn de bildoj pri nigruloj."}, {"text_idx": "#000017", "text": "As a bilingual user, knowing the harm \u201c\u9ed1\u547d\u8d35\u201d creates, I urge ppl who understand this issue to ask @netflix Please audit the simplified Chinese subtitles, please check the misleading/racist translations. Words matter, #BLM"}, {"text_idx": "#000018", "text": "Kiel dulingvulo kiu konas la damag\u0302on kiun faras \u201c\u9ed1\u547d\u8d35\u201d, mi instigas tiujn homojn kiuj komprenas c\u0302i tiun problemon peti al Netflix ke ili bonvole reviziu la subtekstojn en la simpligita c\u0302ina [eo], kaj ke ili kontrolu la misgvidajn/rasismajn tradukojn. Vortoj gravas. #BLM"}, {"text_idx": "#000019", "text": "Oni vaste uzas la tradukon \u201c\u9ed1\u547d\u8d35\u201d en la c\u0302ina diasporo, aparte en kontrau\u0306-CCP-aj amaskomunikiloj kiel Epoch Times, , kaj de c\u0302inaj post-1989-aj ribelantoj."}, {"text_idx": "#000020", "text": "Kiam la c\u0302ina kradvorto #\u9ed1\u547d\u8cb4 aperas c\u0302e Twitter, la enhavo kutime inkluzivas negativajn opiniojn pri la movado BLM."}, {"text_idx": "#000021", "text": "Ekzemple, aperas filmeto supre de la rezultoj post serc\u0302o de #\u9ed1\u547d\u8cb4, kiu bildigas perfortan scenon de homo kun malhela hau\u0306to kiu batadas c\u0302ininon en Gu\u0306angdongo. Oni etikedis la filmeton per #BLM kaj en la c\u0302ina #\u9ed1\u547d\u8cb4 (\u201cnigraj vivoj multekostas\u201d), #\u9ec3\u547d\u8ce4 (\u201cflavaj vivoj malmultekostas\u201d) kaj #\u5ee3\u5dde (\u201cGu\u0306angdongo\u201d)."}, {"text_idx": "#000022", "text": "Multaj pepoj c\u0302e Twitter kiuj uzas c\u0302i tiun kradvorton, kiel c\u0302i tiu de @Sumerian0 la 7-an de au\u0306gusto kaj c\u0302i tiu alia de @lamfromorient la 5-an de au\u0306gusto, akordis kun la subtenantoj de la dekstrema komplototeorio, asertantaj ke la protestoj de BLM estis organizitaj de Antifa [en]. Tiun lastan la usona prezidento Donald Trump minacis difini kiel \u201cterorisman organizaj\u0302on\u201d [en]."}, {"text_idx": "#000023", "text": "La fluo de diskurso pri #\u9ed1\u547d\u8cb4 (#nigraj vivoj multekostas) c\u0302e la c\u0302inaj sociaj retejoj donis al la c\u0302inparolantaj komunumoj c\u0302irkau\u0306 la mondo la impreson ke c\u0302indevenaj usonanoj ne subtenas la proteston BLM."}, {"text_idx": "#000024", "text": "Tamen, estas multe da c\u0302indevenaj usonanoj kiuj aktive pritraktas [en] la kontrau\u0306nigrulan rasismon, proponante strategiojn por diskuti la problemon kun sia familio, kaj partoprenante la manifestaciojn en Usono kaj c\u0302irkau\u0306 la mondo:"}, {"text_idx": "#000028", "text": "\u2014 ChineseForBlackLives (@chineseforblac1), la 19-an de junio 2020"}, {"text_idx": "#000029", "text": "From seadyke :\u201d#Chinese4BlackLives join the movement and be the change! None of us are free until all of us are free! #blacklivesmatter\u201d /5idhlv0lvU"}, {"text_idx": "#000030", "text": "De Seadyke [marko de verda teo, Ndlt]: \u201d#Chinese4BlackLives [C\u0302inoj Por Nigraj Vivoj] alig\u0302u al la movado kaj estu la s\u0302ang\u0302o! Neniuj el ni estas liberaj g\u0302is c\u0302iuj estos liberaj! #blacklivesmatter\u201d /5idhlv0lvU"}, {"text_idx": "#000031", "text": "HK protestors are in line with BLM,"}, {"text_idx": "#000032", "text": "\u4eba\u547d\u6538\u95dc,\u8c48\u53ef\u8996\u4eba\u547d\u5982\u8349\u82a5?#\u9ed1\u4eba\u751f\u547d\u6538\u95dc #\u9ed1\u4eba\u547d\u975e\u8349\u82a5"}, {"text_idx": "#000036", "text": "Ni hongkonganoj kontrau\u0306as la polican perforton."}, {"text_idx": "#000037", "text": "Civitanaj komunikilojEtno kaj rasoHomaj rajtojInterreta aktivismoLingvo"}, {"text_idx": "#000049", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000050", "text": "Speciala danko al niaj multaj subtenantoj"}]